ฟ็อลคส์วาเกิน อมาร็อก

| ฟ็อลคส์วาเกิน อมาร็อก |
| --- | --- |

ภาพรวม
บริษัทผู้ผลิต: Volkswagen Commercial Vehicles
เริ่มผลิตเมื่อ: พ.ศ. 2552 – ปัจจุบัน พ.ศ. 2553–2563 (ยุโรป; รุ่นแรก) พ.ศ. 2565 – ปัจจุบัน (ยุโรป; รุ่นที่ 2)
แหล่งผลิต: Argentina: General Pacheco (Volkswagen Argentina)  Germany: Hannover Algeria: Relizane (SOVAC) South Africa: Silverton, พริทอเรีย (Ford South Africa)
ผู้ออกแบบ: Walter de Silva
ตัวถังและช่วงล่าง
ประเภท: รถกระบะขนาดกลาง (Mid-Size Pickup)
รูปแบบตัวถัง: รถกระบะ single cab 2 ประตู รถกระบะ double cab 4 ประตู
โครงสร้าง: เครื่องวางหน้า ขับเคลื่อนล้อหลัง หรือ เครื่องวางหน้า ขับเคลื่อนสี่ล้อ
แพลตฟอร์ม: Ford T6 (รุ่นที่ 2)
รุ่นที่คล้ายกัน: โตโยต้า ไฮลักซ์ นิสสัน นาวารา มาสด้า BT-50 มิตซูบิชิ ไทรทัน อีซูซุ ดีแมกซ์ ฟอร์ด เรนเจอร์ เชฟโรเลต โคโลราโด ทาทา ทีแอล
ระบบส่งกำลัง
เครื่องยนต์: เบนซิน: 2.0 L TSI I4 (เทอร์โบ) 2.3 L TSI I4 turbo (รุ่นที่ 2) ดีเซล: 2.0 L TDI CR 03L I4 (เทอร์โบ) 2.0 L TDI I4 turbo (รุ่นที่ 2) 2.0 L TDI I4 twin-turbo (รุ่นที่ 2) 3.0 L TDI CR V6 (เทอร์โบ) 3.0 L TDI V6 turbo (รุ่นที่ 2)
ระบบเกียร์: 5-speed manual 6-speed manual 6-speed 6R80 automatic (รุ่นที่ 2) 8-speed ZF 8HP automatic (รุ่นที่ 1) 10-speed 10R80 automatic (รุ่นที่ 2)
มิติ
ระยะฐานล้อ: 3,090–3,095 mm (121.7–121.9 in) (รุ่นที่ 1) 3,270 mm (128.7 in) (รุ่นที่ 2)
ความยาว: 5,181–5,254 mm (204.0–206.9 in) (Single, Double Cab) 5,900 mm (232.3 in) (Extended Bed) 5,350 mm (211 in)
ความกว้าง: 1,944–2,019 mm (76.5–79.5 in) 1,910 mm (75 in)
ความสูง: 1,820–1,878 mm (71.7–73.9 in) (Single, Double Cab) 1,888 mm (74.3 in)
น้ำหนัก: 1,872–2,324 kg (4,127–5,124 lb)
ระยะเหตุการณ์
รุ่นก่อนหน้า: ฟ็อลคส์วาเกิน ทาโร่ ฟ็อลคส์วาเกิน แคดดี้ pickup
ฟ็อลคส์วาเกิน อมาร็อก (อังกฤษ: Volkswagen Amarok) เป็นรถกระบะขนาดกลาง (Mid-Size Pickup) ที่ผลิตโดยฟ็อลคส์วาเกิน และเป็นรถกระบะรุ่นแรกของฟ็อลคส์วาเกินที่พัฒนาขึ้นเอง เริ่มผลิตเมื่อปี พ.ศ. 2552 ในช่วงแรกเวอร์ชันต้นแบบใช้ชื่อว่า Robust Pick-Up มีตัวถัง 2 แบบคือรถกระบะ 2 ประตูแบบ Single Cab ซึ่งเป็นรถกระบะแบบ 2 ประตู แต่ไม่มีแค็บ และรถกระบะ 4 ประตู โดยไม่มีรุ่น 2 ประตูแบบมีแค็บแต่อย่างใด เครื่องยนต์จะเป็นเครื่องยนต์เบนซินและดีเซล 2.0 ลิตร ระบบขับเคลื่อนจะเป็นระบบขับเคลื่อนล้อหลัง และระบบขับเคลื่อนสี่ล้อ ระบบเกียร์เป็นเกียร์ธรรมดา 6 สปีด และเกียร์อัตโนมัติ 8 สปีด มีฐานการประกอบที่ประเทศอาร์เจนตินาและเยอรมนี
ในประเทศไทย ในอดีตเคยมีข่าวลือว่า Volkswagen Group จะเข้ามาลงทุนในประเทศไทย เพื่อบุกตลาดรถยนต์นั่งขนาดเล็ก ร่วมกับ Suzuki พันธมิตรรายหนึ่งของฟ็อลคส์วาเกิน ซึ่งผลิตรถยนต์เช่นเดียวกัน และบุกตลาดรถกระบะในไทยเช่นเดียวกัน โดยใช้ฟ็อลคส์วาเกิน อมาร็อก และเพื่อบุกตลาดโลกเช่นเดียวกัน แต่ถ้าฟ็อลคส์วาเกินจะตั้งโรงงานในไทยก็ต้องลงทุนมหาศาล เพราะแทบจะไม่มีซัพพลายเออร์ผลิตชิ้นส่วนเพื่อนำมาประกอบรถยนต์ในไทย เรียกได้ว่าต้องเริ่มต้นทุกอย่างใหม่ทั้งหมด เช่นเดียวกับครั้งที่ GM และ BMW มาตั้งโรงงานในไทยเมื่อสิบกว่าปีก่อน ฟ็อลคส์วาเกินจึงไปเยี่ยมชมโรงงาน Auto Alliance Thailand ที่ระยอง ซึ่งเป็นโรงงานที่ประกอบมาสด้าและฟอร์ด เขาก็เปิดให้ดูเฉพาะไลน์ผลิตรถยนต์นั่ง ส่วนไลน์ผลิตรถกระบะยังต้องปิดเอาไว้ก่อน เนื่องจากอยู่ระหว่างเตรียมงานประกอบ Mazda BT-50 Pro และ Ford Ranger ใหม่และยังไม่เสร็จสิ้น จนในที่สุดฟ็อลคส์วาเกินกรุ๊ปก็ยังไม่ได้เข้ามาลงทุนในไทยและอาเซียนสักที แต่ในปัจจุบัน บริษัท ไทยยานยนตร์ จำกัด ซึ่งเป็นผู้นำเข้าและจัดจำหน่ายฟ็อลคส์วาเกินในประเทศไทย ซึ่งแยกตัวออกมาจากยนตรกิจแล้วเรียบร้อย แต่ยังคงเป็นบริษัทในเครือของยนตรกิจ นำเข้าฟ็อลคส์วาเกิน อมาร็อก เข้ามาจำหน่ายในประเทศไทยแล้วเมื่อปี พ.ศ. 2556 เป็นรุ่นเครื่องยนต์ดีเซล 2.0 ลิตร 177 แรงม้า ระบบเกียร์อัตโนมัติ ZF 8 สปีด เป็นครั้งแรกที่มีการนำเทคโนโลยีจากรถระดับหรูมาใช้ในรถกระบะ ใช้ระบบขับเคลื่อนสี่ล้อ ราคาขายอยู่ที่ 1.8 ล้านบาท สำหรับการวางตำแหน่งการตลาด คือการจับกลุ่มลูกค้าระดับ B+ ซึ่งชื่นชอบกิจกรรมที่ท้าทาย และครอบครัวยุคใหม่ที่ให้ความสำคัญกับไลฟ์สไตล์ในวันหยุดสุดสัปดาห์ และสร้างภาพลักษณ์ให้อมาร็อกเป็นรถกระบะขับเคลื่อนสี่ล้อระดับหรูจากยุโรป ทำให้ไม่มีคู่แข่งโดยตรง
ฟ็อลคส์วาเกิน อมาร็อก (รุ่นแรก)
ฟ็อลคส์วาเกิน อมาร็อก (รุ่นแรก; ปรับโฉม)
ฟ็อลคส์วาเกิน อมาร็อก กระบะตอนเดียว